**Meghívó – „Versenykiírás”**

Kedves Sporttársak!

Szeretettel hívunk benneteket **2019.11.16-án Győrbe, Az ETO parkba** (Nagysándor József u. 31.) az Angels vívó sportegyesület vívótermébe, egy párbajtőr csapatbajnokságra.

A **10.00 óra**kor kezdődő viadalra Kisbérről, Tatáról, Győrből és Győrújbarátról várunk egy-**egy 2005-2006-os korosztályú leány párbajtőrcsapatot.**

Az ötlet alapvetően tőlünk jött, van 3-4 vívóm, lányok, akik nagyon jó társaság és pár éves tapasztalattal szívesen is vívnak – hobby vívók - , nekik szeretnénk egy sportos délelőtti alkalmat teremteni, hogy együtt küzdhessenek.

A lebonyolítás a négy csapat közti körmérkőzés: azaz párhuzamosan, két páston minden csapat minden csapattal vív, stafétaszerűen, 45 tusra. A csapatok 3+1 fősek lehetnek. Eredményt a 3 csapatküzdelem tusarányai alapján hirdetünk, csokoládé díjazással 😊.

Nevezési díj nincs, az öltözők – a vívóteremhez a Játszóház öltözői használhatók – 9.00 órától állnak rendelkezésre. Pontos kezdéssel 13.00 órára tervezzük a befejezést.

Bízunk pozitív válaszotokban, sporttársi üdvözlettel: Halász Attila, GYDSE, 30-9919606